خلیج فارس بہت سے جزائر کی آماجگاہ ہے۔خلیج فارس کی جغرافیائی حدود میں بہت سے جزائر ہیں جو ایران سمیت مختلف ہمسایہ ممالک کے زیرانتظام ہیں۔ ان سب میں سے بہت سے جزائر بنجر اور بے آب و گیاہ ہیں جبکہ بہت سے جزائر پر انسانی آبادی رہائش پزیر ہے جبکہ بہت سے جزائر صرف بحری جہازوں کی رہنمائی اور فوجی چھاؤنیوں اور ابلاغ کیلئے استعمال ہوتے ہیں۔ خلیج فارس میں بہت سے جزائر مصنوعی عمل سے وجود میں آئے ہیں یا لائے گئے ہیں۔ یہ مصنوعی جزائر انسانی رہائشگاہ کے علاوہ ہوٹلوں اور سیاحوں کی سیر وتفریح کیلئے مستعمل ہیں۔ان جزائر میں سے بہت سے جزائر فارسی حکمرانوں کے قلمرو میں شامل رہے ہیں۔ تیل کی دریافت سے خلیج فارس کی اہمیت میں کافی اضافہ ہوگیاہے۔ ذیل میں خلیج فارس میں موجود جزائر کی تفصیل معہ ان کے منتظم ملک و قوم کے پیش ہے۔